Inauguració de l'exposició gràfica ‘Refugi il·lustrat: entre el taüt i la maleta’
04 de desembre 2018

![](/media/u5vpf1pf/96_c_expoemigrantes_01.jpg)  
  

L'exposició gràfica ‘Refugi il·lustrat: entre el taüt i la maleta’ s'ha inaugurat este dilluns a les 20 hores i ha comptat amb la presència del regidor de Cooperació Internacional, Guillermo Sampedro, i de la directiva de l’Associació de Professionals de la Il·lustració Valenciana, Ada Deu. La mostra, que és gratuïta, pretén remoure consciències posant el focus en la “crisi dels refugiats”.

  

‘Refugi il·lustrat: entre el taüt i la maleta’ es podrà visitar del 3 al 28 de desembre en el Centre Cívic Antic Sanatori del Port de Sagunt. És una campanya gràfica organitzada per la Associació Professional d'Il·lustradors de València (APIV), en col·laboració amb l'Ajuntament de Sagunt, a través de la regidoria de Cooperació Internacional, i la Generalitat Valenciana, dins de la seua campanya institucional de promoció del valencià ‘Sempre teua. La teua llengua’.

  

APIV ha impulsat una campanya gràfica oberta en suport de les persones migrants, víctimes de la denominada “crisi dels refugiats” i la inoperància dels països europeus.

  

Esta és una campanya que ha anat creixent gràcies a les aportacions altruistes de les i dels més de 270 il·lustradores i il·lustradors que han participat des de diversos països com Síria, Rússia, Itàlia, França, Irlanda, Mèxic, Xile, l’Argentina o Espanya. Entre totes estes imatges s'han seleccionat 150, que formaran part de l'exposició.

  

Així mateix, entre els il·lustradors i les il·lustradores que hi participen hi ha alguns premis nacionals d'il·lustració i de còmic, com Andrés Rábago _El Roto_, Isidro Ferrer o Ajubel; autors consolidats, com Paco Giménez, Javier Velasco, Judas Arrieta o Malota; i emergents, com Julia Cejas, Núria Tamarit, Cachetejack, Negrescolor o Sonia Pulido.

  

![](/media/2xemlhoa/96_c_expoemigrantes1_01.jpg)  

​

*   [](http://www.facebook.com/sharer.php?u=https://aytosagunto.es/va/actualitat/inauguració-de-l-exposició-gràfica-refugi-il-lustrat-entre-el-taüt-i-la-maleta/ "Facebook")
*   [](http://twitter.com/share?url=https://aytosagunto.es/va/actualitat/inauguració-de-l-exposició-gràfica-refugi-il-lustrat-entre-el-taüt-i-la-maleta/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/inauguració-de-l-exposició-gràfica-refugi-il-lustrat-entre-el-taüt-i-la-maleta/ "Linked In")
*   [](mailto:?body=https://aytosagunto.es/va/actualitat/inauguració-de-l-exposició-gràfica-refugi-il-lustrat-entre-el-taüt-i-la-maleta/)